Hradec Králové
<s>Hradec Králové [ˈɦradɛts ˈkraːlovɛː] (češki; nemački Königgrätz [køːniçˈgrɛːts]; srpskohrvatski arhaično Kraljičin Gradec) je značajan grad u Češkoj Republici i najveći grad istočne Bohemije.</s><s>Hradec Kralove je sedište upravne jedinice Kralovehradečki kraj, gde čini zaseban okrug Hradec Kralove.</s>

<s>Hradec Kralove je poznat po izradi klavira.</s>

<s>Ime grada u bukvalnom prevodu na srpskohrvatski jezik znači Kraljičin zamak.</s>

<s>Prirodni uslovi 
Hradec Kralove se nalazi u središnjem delu Češke republike i udaljen je od glavnog grada Praga 115 km istočno.</s><s>Grad je i središte istočne Bohemije.</s>

<s>Reljef: Hradec Kralove se nalazi na istoku Češko-Moravske visoravni, u gornjem delu toka poznate reke Labe.</s><s>Grad i okolina su na brežuljkastom terenu, na oko 230 metara nadmorske visine.</s><s>Severno od grada izdiže se gorje Krkonoše.</s>

<s>Klima: Klima oblasti Hradecu Kralovskom je umereno kontinentalna.</s>

<s>Vode: Grad Hradec Kralove se upravo obrazovao na ušću rečice Orlice u veću reku Labu.</s>

<s>Istorija 
Prvobitno ime mesta Hradeca Kralovskog bilo je Hradec (zamak).</s><s>Kralove (kraljičin) je dodato kada je kralj Vaclav II dobio grad kao deo miraza Elizabete od Poljske, koja je ovde živela trideset godina.</s><s>Ona je 1303. godine započela gradnju gradske katedrale.</s>

<s>Grad je bio središte Husita, tj. čeških protestanata tokom Husitskih ratova.</s><s>Posle bitke na Beloj gori 1620. g. protestanti su se iselili.</s><s>Šveđani su okupirali grad 1639. godine na osam meseci.</s><s>Nekoliko crkava i manastira je srušeno za vreme vladavine Jozefa II.</s><s>Tvrđava je srušena 1884. godine.</s><s>Odlučujuća bitka Austrijsko-pruskog rata vođena je 3. jula 1866. godine u blizini grada.</s>

<s>Tokom 1920-ih i 1930-ih, grad je prosperirao, a zahvaljujući mnogim savremenim zdanjima izgrađenim u to doba, grad je dobio naziv „Salon republike“.</s>

<s>Stanovništvo 
Hradec Kralove danas ima oko 95.000 stanovnika i poslednjih godina broj stanovnika u gradu raste.</s><s>Pored Čeha u gradu žive i Slovaci i Romi.</s>

<s>Privreda 
Osnovne grane industrije su prehrambena i elektronska industrija, kao i proizvodnja klavira, po kojoj je grad čuven.</s>

<s>Pored gradskog univerziteta, ovde se nalaze medicinsko i farmaceutsko odeljenje Karlovog univerziteta u Pragu.</s>

<s>Slike gradskih građevina</s>

<s>Međunarodna saradnja 
Hradec Kralove je pobratimljen sa sledećim gradovima:
 Alesandrija, Italija
 Arnem, Holandija
 Banska Bistrica, Slovačka
 Gisen, Nemačka
 Kastela, Francuska
 Mec, Francuska
 Valbžih, Poljska
 Vroclav, Poljska</s>

<s>Grad sarađuje sa sledeća dva grada:</s>

<s>Montana, Bugarska
 Karovinjo, Italija</s>

<s>Spoljašnje veze</s>

<s>http://www.hradec-studentum.cz 
 www.hradeckralove.org Zvanična veb stranica grada</s>

<s>Gradovi u Češkoj</s>

